آذر زوبی

آذر زوبی (پیدائش: 28 اگست 1922ء — وفات: یکم ستمبر 2001ء) پاکستان سے تعلق رکھنے والے نامور مصور، مجسمہ ساز اور درون خانہ آرائش کے ماہر تھے۔

 حالات زندگی 
آذر زوبی 28 اگست، 1922ء کوقصور، برطانوی ہندوستان (موجودہ پاکستان) میں پیدا ہوئے۔ ان کا اصل نام عنایت اللہ تھا۔ 1943ء میں انھوں نے میو اسکول آف آرٹس (نیشنل کالج آف آرٹس) لاہور سے مصوری کی تعلیم مکمل کی۔ 1950ء سے 1953ء کے دوران انھوں نے اسکالر شپ پر اٹلی میں مصوری کی مزید تعلیم حاصل کی اور 1954ء میں جامعہ پنجاب کے شعبہ فائن آرٹس میں اپنی مصوری کی پہلی سولو نمائش کی۔ بعد ازاں وہ کراچی منتقل ہو گئے جہاں 1956ء میں انھوں نے شعور  کے نام سے ایک خوب صورت ادبی جریدہ جاری کیا۔ اسی دوران وہ آرٹس کونسل آف پاکستان کراچی کے اسکول آف آرٹس میں تدریس کے فرائض انجام دیتے رہے اوراس اسکول کے پرنسپل بھی رہے۔ 1968ء میں انھوں نے اسکول آف ڈیکور کے نام سے مصوری،مجسمہ سازی اوردرون خانہ آرائش کی تربیت کا ایک ادارہ قائم کیا۔ص 881، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 اعزازات 
حکومت پاکستان نے آذر زوبی کی خدمات کے اعتراف کے طور پر انھیں23 مارچ، 1980ء کو صدارتی تمغا برائے حسن کارکردگی عطا کیا۔

 وفات 
آذر زوبی یکم ستمبر، 2001ء کو کراچی، پاکستان میں وفات پا گئے اور کراچی ڈیفنس سوسائٹی کے قبرستان میں سپردِ خاک ہوئے۔

 حوالہ جات 

 بیرونی روابط 
 افکار (کراچی) آزر زوبی خصوصی نمبر

زمرہ:1922ء کی پیدائشیں
زمرہ:2001ء کی وفیات
زمرہ:بیسویں صدی کے پاکستانی مصور
زمرہ:پاکستانی مجسمہ ساز
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:کراچی کے فنکار